Tarjolla on lukuisia näyttötyyppejä, jotka toimivat hieman eri tavalla tuottaen jokseenkin saman lopputuloksen. Jokaisessa tekniikassa on omat yksilölliset vahvuutensa ja heikkoutensa. Esittelemme tässä perusasiat, jotka ostajan kannattaa ottaa huomioon:
LED-televisiot:
Direct LED - LED-näyttö valaistaan suoraan näytön takaa löytyvien LED-valaisinten avulla. Tekniikka mahdollistaa hyvän kontrastin, sillä ledien kirkkautta saa säädeltyä yksitellen. Vaaleat alueet toistuvat siis aiempaa kirkkaampina ja tummat alueet entistä syvempinä. CCFL-laitteisiin verrattuna LED-televisioissa on myös alhaisempi virrankulutus ja laajempi värintoisto. LED -valojen kalliin asennuksen vuoksi, Edge LED -televisiot ovat käytännössä syrjäyttäneet Direct LED -televisiot.
Edge LED - Edge LED -televisioiden näyttö on valaistu ruudun reunoille sijoitetuilla LED-valoilla. Tämä järjestely mahdollistaa CCFL-laitteita ohuemman näytön ja paremman kontrastitason. Tekniikka ei yllä Direct LED -televisioiden kuvanlaatuun, mutta edullisemman hintansa vuoksi suurin osa LED-televisioista käyttää juuri Edge-tekniikkaa.
OLED-televisiot:
OLED-televisioiden taustavalo luodaan johtamalla sähkövirtaa elektroluminesenssikalvon läpi. Tekniikka tuottaa huomattavasti laajemman väritoiston ja korkeamman kontrastin kuin muut näyttöteknologiat. Mikä parasta, sen ansiosta näytöistä voidaan tehdä myös erittäin ohuita ja kaarevia. OLED on tämän hetken johtava näyttötekniikka, vaikka ensimmäinen OLED TV lanseerattiin vasta vuonna 2014. Laitteet ovat edelleen kalliita valmistajien testatessa mihin kaikkeen tekniikka oikeastaan pystyy.
Quantum Dot:
Quantum Dot on Samsungin yritys valloittaa LED-televisiomarkkinat. Yhtiö väittää teknologian tuottavan värikkäämmän kuvan kuin LG ja Sony, minkä lisäksi niissä on kirkkaampi paneeli. LG:n Super UHD -televisiot käyttävät omaa variaatiota Quantum Dot -teknologiasta, jota yhtiö nimittää Nano Celliksi.